ROLUL ORGANIZAŢIILOR DE FEMEI LA PROMOVAREA ŞI APLICAREA DREPTURILOR OMULUI 
(STUDIU DE CAZ: STATELE AFRICANE)
                                                       Alina-Alexandra BOGDANOVICI
                        Facultatea de Ştiinţe Politice, Universitatea Bucureşti

Motto: “Dacă toate femeile, din Cairo până în Cape Town, 
decid să nu mai muncească o săptămâna, 

Rezumat

Prezentul studiu îşi propune o prezentare a rolului pe care organizaţiile de femei îl joacă în promovarea şi aplicarea normelor de drept internaţional, cât şi a modului cum sunt respectate şi aplicate drepturile femeilor în statele africane.
Deşi este un subiect larg dezbătut în diverse medii, am ales această tematică deoarece continetul african este binecunoscut ca având mari probleme în ceea ce priveşte respectarea şi aplicarea drepturilor omului, a drepturilor femeilor în general. Datorită dificultăţilor de mai multe tipuri (politice, economice, sociale, culturale, culturale, religioase etc.) cu care se confruntă femeile din statele africane, considerăm că eforturile venite din partea celor interesaţi (a actorilor politici, a organizaţiilor internaţionale, a celor din mediul academic, a specialiştilor, a teoreticienilor, a practicienilor, a militarilor, a reprezentanţilor societăţii civile) trebuie intensificate în vederea propagării situaţiei reale cu care se confruntă femeile africane şi găsirea unor soluţii în vederea ameliorării şi îmbunătăţirii condiţiilor de viaţă.
Pe de altă parte, rolul pe care îl joacă România, în calitate de membru al unor organisme internaţionale (membru NATO, ONU şi UE) şi organizaţiile de femei, în spaţii aflate sub influenţa altor culturi şi civilizaţii, recomandă această abordare. Prezentul studiu doreşte să tragă şi un semnal de alarmă în ceea ce priveşte încălcarea repetată a anumitor drepturi şi prevederi privind statutul femeii.
Studiul de faţă este compus din două părţi. În cadrul primei părţi vom încerca să prezentăm câteva repere cu privire la evoluţia istorică a drepturilor femeilor şi principalele organisme şi documente internaţionale referitoare la promovarea drepturilor acestora. Vor fi menționate şi principalele instituţii internaţionale cu preocupări în acest domeniu. A două parte a lucrării se va axa pe un scurt istoric al perioadelor parcurse de statele africane şi concepţia umanitară africană. Vom pune accentul pe statele africane unde drepturile femeilor sunt grav încălcate, dar vor fi prezentate şi state africane unde poziţia şi condiţia femeii în societate cunoaşte îmbunătăţiri. În finalul lucrării vor fi prezentate câteva concluzii şi măsuri cu privire la drepturile femeilor.

1. Repere istorice privind principalele organisme şi documente 

referitoare la drepturile femeilor.
Normele care garantează drepturile specifice femeilor se regăsesc în numeroase reglementări naţionale, convenţii şi instrumente europene şi internaţionale. Câteva instrumente legislative internaţionale interzic excluderea bazată pe gen de la exercitarea tuturor drepturilor civile, politice, economice, sociale sau culturale. De-a lungul timpului, au existat numeroase manifestări, care au avut drept scop afirmarea şi promovarea drepturilor femeii. Începând din secolul al-XIX-lea au avut loc în Statele Unite acţiuni, conferinţe de promovare a drepturilor femeilor. Cu această ocazie, a fost proclamată Declaraţia opiniilor şi plângerilor, care s-a inspirat din Declaraţia de Independenţa a Statelor Unite. În conţinutul acestui document se menţiona că “bărbaţii şi femeile sunt egali şi înzestraţi de Dumnezeu cu anumite drepturi inalienabile.”

Cu toate că mişcarea de promovare a drepturilor femeii s-a dezvoltat după anul 1920, Constituţia Statelor Unite a consfiintit un important drept politic al femeilor - dreptul la vot. Pe plan internaţional, au început să fie adoptate o serie de documente referitoare la drepturile femeii, printre care amintim: Convenţia internaţională referitoare la conflictele de legi în materie de căsătorie, divorţ şi încredinţare a minorilor,
  Acordul internaţional cu privire la traficul de femei
, Convenţia internaţională referitoare la reprimarea traficul de femei.

O contribuţie importantă în acest domeniu a avut-o ONU, care prin instituţiile sale, a contribuit la afirmarea şi promovarea drepturilor femeii.
Carta NU
 a fost principalul document care a deschis calea spre construirea unui sistem de protecţie internaţională a drepturilor omului şi stabilirea obligaţiei unei cooperări internaţionale în acest domeniu. Aceasta a instituit un organism specializat în domeniul protecţiei drepturilor omului respectiv Comisia pentru Drepturile Omului. Adunarea Generală ONU a adoptat Declaraţia Universală a Drepturilor Omului
 care reprezintă un document politic care are la baza egalitatea în libertăti şi drepturi a individului. Carta NU proclamă, în Preambulul sau, egalitatea în drepturi a bărbaţilor şi femeilor. Tot sub auspiciile Naţiunilor Unite au mai fost adoptate o serie de documente, care promovează drepturile femeii, printre care putem aminti: - Declaraţia universală a drepturilor omului
, Pactul privind drepturile civile şi politice
, Pactul privind drepturile economice, sociale şi culturale.

De asemenea, pe plan internaţional au fost adoptate o serie de documente cu privire la drepturile femeilor, printre care se numără: Convenţia asupra drepturilor politice ale femeilor
 (primul tratat internaţional cu caracter universal, care defineşte statutul juridic al femeii în societate); Convenţia asupra naţionalităţii femeii căsătorite
, Convenţia privind consimţământul la căsătorie, vârstă minimă pentru căsătorie şi înregistrarea căsătoriilor
,Convenţia cu privire la eliminarea tuturor formelor de discriminare faţă de femei
, care a identificat principalele forme de violenţă şi anume: violenţă fizică, sexuală şi psihologică în familie; violul în căsnicie; violenţa în afara căsniciei; violenţă fizică, sexuală şi psihologică în afara comunităţii; traficul de femei; prostituţia forţată.
Un alt organism care are în vedere eliminarea tuturor formelor de discriminare faţă de femei care funcţionează în cadrul Naţiunilor Unite este şi Comisia pentru Condiţia Femeii
 - care efectuează studii şi rapoarte privind drepturile femeilor de către statele membre ONU, promovează egalitatea dintre femei şi bărbaţi şi elaborează convenţii internaţionale în domeniul sau de activitate.
În anii care au urmat, pe aceeaşi linie s-au adoptat instrumente regionale, în special cele ale Consiliului Europei – Convenţia Europeană a Drepturilor Omului – care interzice discriminarea bazată pe sex. Declaraţia asupra Egalităţii, aparţinând Consiliului Europei
 aprobată în 1988, consideră egalitatea dintre femei şi bărbaţi un drept fundamental, constituind o condiţie a justiţiei şi democraţiei.
Şi UE, prin intermediul Tratatului de la Amsterdam (1997), a inclus promovarea egalităţii de şanse prin intermediul unor directive asupra egalităţii de şanse în domenii cum ar fi încadrarea în muncă, participarea la viaţă economică şi protecţia socială, care întăresc faptul că egalitatea este un drept fundamental şi un factor de coeziune economică şi socială.
Statele părţi la aceste instrumente internaţionale se angajează, că vor lua toate măsurile necesare pentru apărarea şi promovarea drepturilor femeilor, pentru eliminarea violenţei împotriva femeilor, a discriminării bazate pe criterii sexuale, în toate domeniile de activitate.
Datorită tradiţiei şi conservatorismului de care a dat dovadă populaţia, în multe regiuni ale globului, violenţa asupra femeilor persistând în timp, egalitatea între sexe fiind exprimată doar la nivel teoretic, a fost necesar crearea altor instituţii, organisme şi organizaţii care să adopte alte documente, măsuri care să pună în practică mai eficient respectarea drepturilor femeilor. Prin urmare, comunitatea internaţională  s-a concentrat asupra constituirii unor mecanisme eficiente pentru protecţia şi garantarea drepturilor femeii, urmărind cunoaşterea evoluţiilor în acest domeniu şi elaborarea unor recomandări adecvate. Deşi  numărul lor este destul de mare la nivel global, vom enumera doar câteva: Organismul din cadrul Naţiunilor Unite pentru Egalitatea de Gen şi Abilitarea Femeilor (UN Women); Fondul Natiunnilor Unite pentru Femei (UNIFEM) – care urmăreşte să sprijine activităţile economice innovative, care vor spori autonomia şi veniturile familiale ale femeilor; să sprijine activităţile inovative şi strategice de dezvoltare a afacerilor femeilor; să conlucreze cu guverne şi grupuri industriale, mai ales cu asociaţiile de afaceri ale femeilor; urmăreşte să dezvolte capacitatea femeilor implicate în afaceri de a face faţă la schimbările pieţei
 Comisia pentru Femeile refugiaţi(The women’s refugee commission); Consiliul Liderilor de Femei Mondial (Council of Women World Leaders); Alianţa Internaţională a Femeilor (Internaţional Alliance of Women); Consiliul Internaţional al Femeilor (Internaţional Council of women); Federaţia Internaţională a Femeilor de Afaceri (Internaţional Federation of Business and Professional Women); Federaţia Internaţională a Femeilor Universitare (Internaţional Federation of University Women); Initiatva Nobel pentru Femei (Nobel Women's Iniţiative); Soroptimist Internaţional, Organizaţia Femeilor de Ştiinţă (Organization for Women and Science for the Developing World), Liga Internaţională a Femeilor pentru Pace şi Libertate (Women’s Internaţional League for Peace and Freedom) , etc.

În ciuda existenţei atâtor mijloace de prmovare şi protecţie a drepturilor femeilor, acestea se lovesc, de mentalităţile, tradiţiile, obiceiurile, influenţele religioase, de mediul în care îşi duc existenţa.Cazul femeilor din statele africane este relevant în acest sens.
2. Scurt istoric al perioadelor parcurse de statele africane şi concepţia umanitară africană 
Deoarece drepturile femeilor sunt legate de drepturile omului şi drepturile umanitare, am considerat că e necesar să facem o scurtă prezentare a perioadelor parcurse de statele africane în ceea ce priveşte umanitarismul. 
Africa este locul principal în care a apărut fiinţă umană şi cel în care s-au cristalizat principalele forme de organizare socială. Respectarea fiinţei umane a cunoscut pe continental african stadii şi situaţii distincte în raport cu specificul diferitelor perioade istorice. Evoluţia societăţii omeneşti din această parte a lumii a fost puternic marcată de perioada dominaţiei străine şi coloniale. Africa, din perspectiva umanitară, a avut trei perioade de parcurs:
a) cea precoloniala – în care Africa era structurată sub formă cetăţilor, principatelor independente, între care se stabileau relaţii bazate pe suvernanitate, independenţa şi cooperare. Acest tip de comunitate de state se caracteriza prin flexibilitate, ceea ce facilita apropierea oamenilor. Drepturile şi obligaţiile individului s-au dezvoltat prin raportare la obligatiiile tradiţionale faţă de familie şi localitatea natală, fiinţă umană având un caracter sacru. Spiritul familiei africane în care şeful se îngrijeşte de familie şi apoi de cei din jurul familiei, şi-a pus amprenta asupra perioadelor de conflict, care favoriza crearea unei atmosfere umanitare, având că obiectiv protejarea celor apropiaţi. Chiar şi înainte de izbucnirea conflictului părţile încercau să găsească o soluţie pacifistă; 

b) perioada colonianismului (între sec.al-XVII-lea şi deceniul al şaselea al sec.al-XIX-lea) – a împiedicat dezvoltarea ideilor politice, conceptelor şi principiilor tradiţionale. În plan umanitar consecinţele au fost dezastruoase, a fost o perioada dezastruosă în care fiinţă umană a fost considerată inferioară, societatea şi familia au fost dezorganizate; 
c) perioada luptei pentru independenţa – începută în anii ’60. În această perioada Africa a început să-şi descopere identitatea naţională şi tradiţiile culturale. Un secol de dominaţie străină nu a fost îndeajuns pentru distrugerea valorilor africane. Cu excepţia Egiptului şi a Etiopiei, ţările africane nu au participat la codificarea regulilor de dreptul războiului. Rolul lor s-a făcut simţit în timpul Conferinţei internaţionale de la Teheran, din 1968. Aceeaşi prezenţa activă au avut-o şi la Conferinţă pentru reafirmarea şi dezvoltarea dreptului umanitar  din 1974-1977, care a adoptat cele două Protocoale de la Geneva (GP I şi GPII) din 1949.

Principalele probleme de care au fost preocupate statele africane la această conferinţă au fost cele legate de războaiele de eliberare naţională, războaiele civile din interiorul statelor şi folosirea mercenarilor. Aceste războaie de eliberare naţională au fost recunoscute drept conflicte armate internaţionale. Prin urmare, dreptul internaţional umanitar şi concepţia umanitară nu este un drept străin în Africa pentru că este în deplin accord cu tradiţiile umanitare cele mai vechi, iar principalele tratate specifice domeniului sunt ratificate de statele africane (Carta Unităţii Africane şi Carta africană a drepturilor omului şi popoarelor).

2.1. Situaţia femeilor din statele africane 
Deşi anumite state de pe continentul african au făcut progrese în privinţa respectării drepturilor femeilor, în alte state, în special în cele sărace, procesul se desfăşoară foarte lent iar femeile au rămas excluse în mediul economic sau politic. Cultură locului, mediul din care provin şi unde îşi desfăşoară activitatea, obiceiurile, tradiţiile le limitează şi mai mult iniţiativele în care doresc să se implice.
Studii în domeniul dezvoltării arată că femeia reprezintă piatră de temelie în economia africană. Cu toate acestea, dreptul la libertate şi egalitate al femeilor din Africa este pus la încercare, a susţinut Hillary Clinton.

Specialişti de la Universitatea Harvard sunt de acord cu cele afirmate de Secreatrul de Stat american. Ei sunt de părere că dacă femeile ar avea acces în mod egal, că şi bărbaţii, la formare vocaţională şi tehnologie, dezvoltarea continetului african ar putea creşte cu cel puţin 40%
. Mai mult de 67% dintre femeile africane lucrează în agricultură. În Africa de Sud, 50% din forţă de muncă în agricultură e reprezentată de femei, deşi sunt mult mai prost plătite şi dreptul lor de a deţine pământ e mult inferior faţă de cel al bărbaţilor
. În această ramură, femeile furnizează  aproximativ 70% din mâna de lucru şi produc aproximativ 90% din producţia alimentară. Între 1-5 femei din Africa sub-sahariană au un venit foarte mic. Cele mai multe locuri de muncă pentru femei sunt în ramuri precum agricultură, comerţul, industria uşoară (industria textilă, încălţăminte)
.

Factorii materiali şi educaţionali sunt strâns legaţi, lipsa posibilităţilor materile contribuind la o slabă educaţie a femeilor în societate. Deşi în domeniul industriei uşoare prezenţa femeilor este semnificativă, ele întâmpina greutăţi în privinţa anumitor programe de instruire în domeniul financiar sau tehnic. Cei mai mulţi investitori în Africa nu au dat importantă politicilor de gen. Efortul femeilor şi a organizaţiilor de femei africane de a face din proiectele de gen o prioritate şi de a stabili reguli cu privire la reducerea sărăciei au fost împiedicate de refuzul anumitor state de a lua în serios drepturile umane şi sociale în negocierile comerciale. Din păcate, încă se poate observă că femeile africane şi cele din zone sărace rămân la marginea anumitor economii. Alte probleme cu care se confruntă femeile din statele africane ar fi: 
 • Nerespectarea drepturilor femeilor în Africa. Principala cauza a încălcării drepturilor femeilor o reprezintă o politică educaţională neadecvată. O bună parte a populaţiei este analfabetă; 

 • Malnutriţia. Una din problemele majore cu care se confruntă  femeile africane şi care este considerabil mai mare în comparaţie cu bărbaţii. Per total, două treimi din sărăcia lumii este reprezentată de femei.

 • Mutilarea genitală feminină a femeilor africane, care este motivată de credinţe culturale sau religioase. Este destul de prezenţa în anumite regiuni ale Africii;

 • Africa se numără printre primele locuri în lume în privinţa numărului de violuri; 
• În Africa găsim cele mai multe femei infectate cu virusul HIV. În special în Africa Sub-Sahariană, Nordul Africii; 

• Reprezentarea femeilor la nivel instituţional. Femeile africane nu sunt reprezentate la nivel de conducere în anumite instituţii ale statului sau chiar companii private; 

• Multe femei din societăţile africane îşi întemeiează o familie destul de tinere, acest considerent având la baza şi factori culturali, religioşi, etc. (Vezi state precum Nigeria, Uganda, Zambia, Zimbabwe, Ghana); 

• Inegalităţile dintre femei şi bărbaţi sunt o problema prezenţa pe continentul african. Aitudinile şi comportamentele oamenilor, mentalitatea la nivel colectiv influenţează foarte mult condiţia femeii în societate. Doar prin simplu fapt că într-o familie se naşte o faţă, această este considerată o povara pentru familie. Băieţii se bucură de prioritate iar femeile sunt privite că un produs.Cazul Nigeriei este elocvent, ţară cea mai populată din Africa (160 de milioane de locuitori)
 unde diferenţele între bărbaţi şi femei sunt mult mai evidente în nordul ţării, unde populaţia este predominant musulmană.Inegalităţile dintre bărbaţi şi femei sunt prezente în special în ţări precum: Nigeria, Sudan, Republica Congo, Somalia. Aceste state intră în categoria în care drepturile femeilor sunt că şi inexistente; 
• Activităţile ilegale, răpirile, creează bariere pentru menţinerea drepturilor femeilor; 

• O altă problema cu care se confruntă femeile din statele africane este obezitatea. Această boală este prezenţa în special la femeile din Africa de Sud, Guyana, Maroc, Algeria, etc). Diabetul este prezent şi în Africa.În special în Nordul Africii şi în regiunile în curs de dezvoltare; • Dintre ţările africane cu cea mai scăzută rată a speranţei de viaţă se numără: Nigeria, Republica Central Africană, Zambia, Angola, Mozambique, Sierra Leone şi Angola – în cazul femeilor; 

• Deşi Africa se numără pe locul numărul 1 în lume privind nivelul fertilităţii, tot pe acelaşi loc se situează când ne referim la printre mortalitatea infantilă. Din păcate, Africa rămâne regiunea cu cea mai înalta rată a mortalităţii infantile; 

Femeile întâmpina probleme majore în ceea ce priveşte educaţia, sănătatea, speranţa de viaţă, violenţă sexuală, expunerea la violente generate de conflicte majore, discriminarea şi accesul la resurse, practicile religioase şi traficul uman.
    2.2. Principalele organizaţii de femei în statele africane 

   Principalele organizaţii de femei din Africa pun accentul pe implementarea drepturilor femeilor, pe educaţia şi sănătatea femeilor şi copiilor. Alături de ONU, principalele organizaţii non-guvernamentale care se ocupă de apărarea şi promovarea femeilor pe continentul african sunt:
 • Women’s Net – care facilitează femeilor africane accesul la internet în vederea creării unor reţele la nivel mondial care să sprijine promovarea drepturilor acestora. Principalele activităţi de care sunt preocupate această organizaţie sunt: respectarea drepturilor omului, probleme medicale (lupta împotriva virusului HIV prezent în Africa), probleme educaţionale, violenţă împotriva femeilor, reprezentarea femeilor în instituţiile la nivel parlamentar şi guvernamental, promovarea femeii în mediile unde această este mai puţin vizibilă.
 
• Women of Uganda Network (WOUGNET) (Reteaua Femeilor din Uganda), care este o organizatie non-guvernamentala din Uganda dedicata sprijinirii femeilor și organizațiile de femei în utilizarea tehnologiilor informației și comunicațiilor (TIC).

O problema majoră cu care se confruntă aceste organizaţii non- guvernamentale este lipsa infrastructurii. Cele mai multe organizaţii şi reprezentanţii acestora trebuie să se deplaseze în mediul rural pentru a-şi desfăşura activitatea. Lipsa resurselor financiare reprezintă un alt impediment.
Există state unde condiţia femeii este îmbunătăţită. Algeria este un stat în care se înregistrează progrese. Spre deosebire de alte ţări africane, femeile din Algeria se afirmă cu mai mult succes în societate decât bărbaţii şi se dovedesc a fi mult mai bine remunerate. Multe femei algeriene au urmat studii superioare, atât în ţară cât şi în străinătate. Ele au profitat din plin de avantajul oferit de statul francez. Ţări precum Ruanda şi Africa de Sud, unde s-a putut constatată o creştere a numărului femeilor parlamentari, a celor care au fost alese şi care au fost numite oficiali. Dar organizaţiile internaţionale sunt de părere că femeile nu vor ajunge la o paritate cu bărbaţii la nivel legislativ şi ţările în curs de dezvoltare, cel puţin până în 2047.

Concluzii
Femeile sunt exclusiv responsabile pentru activitatea casnică şi muncile neplătite din casă. Din păcate, acest tip de activitate a fost subestimată sau exclusă din politicile de la nivel naţional. Până când societatea va învaţă cum să-şi valorizeze femeile şi munca pe care o prestează, vom mai avea lângă noi femei vulnerabile la sărăcie, predispuse la violenţă şi lipsite de putere în luarea deciziilor şi a reprezentării. 
În ceea ce priveşte condiţia femeii africane pe baza celor prezentate consider că se impun câteva măsuri în acest sens: o mai bună reprezentare a femeilor în zona politică; o mai bună implicare a femeilor la nivel decizional; o mai bună reglementare a pieţii, astfel încât femeile să poată participa în mod direct şi complet la viaţă economică; acţiuni concrete în ceea ce priveşte politicile de gen, sănătate şi educaţie. Consider că e foarte important de introdus obiective concrete în programele pentru femei. De asemenea, factorii decizionali din domeniul societăţii civile ar trebui să elaboreze programe care răspund nevoilor reale ale femeilor. În ultimii ani, s-a putut constată că ajutoarele au fost îndreptate către ţările sărace şi mai puţin pe proiectele individuale. 
În ceea ce priveşte politica acordării fondurilor pentru proiecte de gen, nu s-au investit în sectoare importante pentru femei. Efortul femeilor africane de a face din  proiectele de gen şi o prioritate şi de a stabili reguli cu privire la reducerea sărăciei, ca subiecte principale pe lista întâlnirilor globale, au fost împiedicate de refuzul anumitor state de a lua în serios drepturile umane şi sociale în negocierile comerciale. 
De asemenea, consider că este absolut necesară o mai bună reglementare legislativă care să încurajeze participarea femeilor la viaţă economică, socială şi politică. 
Realitatea arată că la nivel general, se observă că problemele femeilor africane şi a celor din zone sărace vor constitui pentru multă vreme puncte importante pe agenda internaţională.

• Convenţia internaţională referitoare la reprimarea traficul de femei;
• Convenţia Europeană a Drepturilor Omului;
• Pactul privind drepturile civile şi politice; 

• Pactul privind drepturile economice, sociale şi culturale; 
• Convenţia asupra drepturilor politice ale femeilor; 

• Convenţia asupra naţionalităţii femeii căsătorite; 

• Convenţia privind consimţământul la căsătorie; 

•Convenţia privind consimţământul la căsătorie, vârstă minimă pentru căsătorie şi înregistrarea căsătoriilor; 

• Convenţia cu privire la eliminarea tuturor formelor de discriminare faţă de femei.
Surse online: 
• http://www.womensnet.org.za; 

•  http://www. wougnet.org; 

• http://www.equalrightstrust.org;

� Vezi text Conferinta de la Conferinţa de la Seneca Falls, din 19.07.1848 –www.npg.si.edu/col/seneca/senfalls1.htm


� Adoptata cu ocazia Conferintei de la Haga din 1902; 


� Adoptat la 18 mai 1904; 


� Adoptat la 04.mai 1905; 


�  Articolele 1, 8, 13, 55, 56, 76, ale Cartei O.N.U. – adoptata la San Francisco, 1945; 


� Adoptată de Adunarea Generală O.N.U. la 10.12.1948;


�Ibidem; 


� Adoptat de Adunarea Generală O.N.U. la 16.12.1966; 


� Ibidem; 


� Adoptată de Adunarea Generală O.N.U. la 20.12.1952; 


� Adoptată de Adunarea Generală O.N.U. la 29.01.1957.


� Adoptată de Adunarea Generală O.N.U. la 07.11.1962.


� Adoptată de Adunarea Generală O.N.U. la 18.12.1979.


� Comisia pentru Conditia Femeii – creat in 1945;


� Vezi Declaratia asupra Egalitatii, apartinand Consiliului Europei-http://www.equalrightstrust.org; 


� Vezi www.unifem.org


� List of women’s organizations – www.wikipedia.org


� Prof. Dr.Ionel Closca, Dr.Dumitru Codita – Dictionar enciclopedic de Drept International Umanitar, de la origini pana in prezent, ARDU, Ed.Karta Graphic, Ploiesti, 2013, pp.283-284; 


� Prof. Dr.Ionel Closca, Dr.Dumitru Codita – Dictionar enciclopedic de Drept International Umanitar, de la origini pana in prezent, ARDU, Ed.Karta Graphic, Ploiesti, 2013, pp.283-284;


� Studii in domeniul dezvoltarii arata ca “femeia reprezinta piatra de temelie in economia Africana”. Cu toate acestea, dreptul la libertate si egalitate al femeilor din Africa este pus la incercare, a sustinut Hillary Clinton; 


� Ibidem


� Raport – Organizatia Alimentarii si Agriculturii din Roma, martie 2014;


� Raport: The Worlds’s Women 2010. Trends and Statistics, United Nations, New York, 2010, pp.75-110 si Raport realizat de UNIFEM – “Progress of the World’s Women”;


� Raport realizat de UNIFEM – “Progress of the World’s Women”;


� http://www.womensnet.org.za


� � HYPERLINK "http://www" ��http://www�. wougnet.org


� Vezi Raport UNIFEM - “Progress of the World’s Women”;

